text: мерки, изчислението на която съгласно методологията на СМП е неприложимо и която е различна от подкрепата, предоставена съгласно програми, които отговарят на изискванията за освобождаване от задълженията за намаляване съгласно приложение 2 към настоящото споразумение, и която:i) по отношение на подкрепата, предоставена по време на базовия период, се определя в съответните таблици със спомагателни материали, включени чрез препратка в част IV на Списъка на страната членка; иii) по отношение на подкрепата, предоставена през всяка една година от периода на прилагане и след него, се изчислява в съответствие с разпоредбите на приложение 4 на настоящото споразумение и като се имат предвид съставните данни и методология, използвани в таблиците със спомагателни материали, включени чрез препратка в част IV на Списъка на страната членка;д) терминът "експортни субсидии" се отнася за субсидиите, предоставени за осъществяване на износ, включително и експортните субсидии, посочени в член 9 от настоящото споразумение;е) "период на прилагане" означава шестгодишния период, започващ от 1995 г., освен в случая, предвиден в член 13, където означава деветгодишния период, започващ от 1995 г.;ж) "отстъпките, свързани с достъпа до пазара" включват всички задължения по достъпа до пазара, поети в съответствие с настоящото споразумение;з) "обща съвкупна мярка за подкрепа" и "обща СМП" означават сумата на цялата вътрешна подкрепа, предоставена в полза на селскостопанските производители, изчислена като сума на всички съвкупни мерки за подкрепа за основни селскостопански стоки, всички съвкупни мерки за подкрепа, несвързани с конкретна стока, и всички еквивалентни мерки за подкрепа за селскостопански стоки, и която:i) се отнася за подкрепата, предоставена през базовия период (тоест "базовата обща СМП"), и максималната допустима подкрепа през всяка една година от периода на прилагане или след него (тоест "годишните и крайните равнища на обвързване"), както са посочени в част IV на Списъка на страната членка; иii) се отнася за нивото на подкрепа, оказана в действителност през която и да било година от периода на прилагане и след него (тоест "текущата обща СМП"), изчислена в съответствие с условията на настоящото споразумение, включително член 6, и предвид съдържащите се данни и методология в помощните таблици, включени чрез препратка в част IV на Списъка на страната членка;и) "година" в буква е) по-горе и във връзка със специфичните задължения на съответната страна членка се отнася за календарната, финансовата или пазарната година, посочена в списъка, отнасящ се за тази страна членка.Член 2Обхват на стокитеНастоящото споразумение се прилага спрямо стоките, изброени в приложение 1 към споразумението, които по-долу се наричат селскостопански стоки.ЧАСТ IIЧлен 3Включване на отстъпки и задължения1. Задълженията по вътрешна подкрепа и експортни субсидии в част IV на Списъка на всяка страна членка представляват задълженията за ограничаване на субсидирането и чрез настоящото стават неразделна част от ГАТТ 1994.2. В зависимост от разпоредбите на член 6 страна членка не трябва да предоставя подкрепа в полза на местни производители над равнищата на задълженията, определени в раздел I на част IV от нейния списък.3. В зависимост от разпоредбите на член 9, параграф 2, буква б) и параграф 4 никоя страна членка не трябва да предоставя експортните субсидии, изброени в член 9, параграф 1, за селскостопанските стоки или


text: групи от стоки, посочени в раздел II на част IV от нейния списък, над определените там задължения за бюджетните разходи и за количествата и не трябва да предоставя такива субсидии за никоя селскостопанска стока, която не е посочена в съответния раздел от нейния списък.ЧАСТ IIIЧлен 4Достъп до пазара1. Отстъпките по достъпа до пазара, съдържащи се в списъците, се отнасят за задълженията за обвързване и намаляване на митата, както и за други задължения по достъпа до пазара, посочени в тях.2. Страните членки не трябва да поддържат, прибягват до или възстановяват каквито и да било мерки от типа на тези, за които се изисква да бъдат превърнати в обикновени мита [1], освен в случаите, предвидени в член 5 и приложение 5.Член 5Специални защитни мерки1. Независимо от разпоредбите на член II, параграф 1, буква б) от ГАТТ 1994 всяка страна членка може да се позове на разпоредбите на параграфи 4 и 5 по-долу във връзка с вноса на селскостопанска стока, относно който мерките, посочени в член 4, параграф 2 на настоящото споразумение, са били превърнати в обикновени мита и които са обозначени в неговия списък със символа "СЗМ" в качеството на отстъпка, за която могат да се отнасят условията на този член, ако:а) обемът на вноса на тази стока, влизаща на митническата територия на страната членка, предоставяща отстъпката, в течение на която и да било година надвишава критичното ниво, свързано със съществуващите възможности за достъп до пазара, изложени в параграф 4 или, но не едновременно:б) цената, на която внасяните количества от тази стока могат да навлязат на митническата територия на страната членка, предоставяща отстъпката, определена въз основа на цена по вноса C.I.F. (СИФ) на въпросната доставка, изразена в нейната местна валута, е под критичната цена, равна на средната референтна цена [2] за периода от 1986 г. до 1988 г. за съответната стока.2. Вносът на стоки в рамките на задълженията за текущ и минимален достъп, установени като част от отстъпката, спомената в параграф 1 по-горе, трябва да се отчита с цел определяне на обема на вноса, необходим за позоваване на разпоредбите на параграф 1, буква a) и параграф 4, но вносът на стоки, предмет на такова задължение, не трябва да бъде засегнат от допълнително мито, наложено както съгласно параграф 1, буква a) и параграф 4, така и съгласно параграф 1, буква б) и параграф 5 по-долу.3. Всякакви доставки от въпросната стока, които са били en route по силата на договор, сключен преди да бъде наложено допълнителното мито, съгласно параграф 1, буква a) и параграф 4, трябва да се освобождават от такова допълнително мито, при условие че могат да бъдат включени в обема на вноса на въпросната стока през следващата година за целите на въвеждане в действие на разпоредбите на параграф 1, буква a) през тази година.4. Всякакво допълнително мито, наложено съгласно параграф 1, буква a), трябва да се запази само до края на годината, през която е било наложено, и може да се определя само в такъв размер, че да не надвишава една трета от нивото на обикновеното мито, валидно през годината, в която

type: contracts

jurisdiction: EU


text: е предприето това действие. Критичното ниво трябва да се определя съгласно следната схема, основана върху възможностите за достъп до пазара, определени като внос в проценти от съответното вътрешно потребление [3] през трите предходни години, за които съществуват данни:а) в случаите, когато възможностите за достъп до пазара за дадена стока са по-малки или равни на 10 процента, базовото критично ниво трябва да се равнява на 125 процента;б) в случаите, когато тези възможности за достъп до пазара за дадена стока са над 10 процента, но са по-малки или равни на 30 процента, базовото критично ниво трябва да се равнява на 110 процента;в) в случаите, когато възможностите за достъп до пазара за дадена стока надвишават 30 процента, базовото критично ниво трябва да се равнява на 105 процента.Във всички случаи допълнителното мито може да бъде наложено през всяка година, когато абсолютният обем на вноса на въпросната стока, влизащ в митническата територия на страната членка, предоставяща отстъпката, надвишава сбора от (x) базовото критично ниво, определено по-горе, умножено по средното количество на вноса през трите предходни години, за които има налични данни, и (y) промяната в абсолютния обем на вътрешното потребление на въпросната стока през последната година, за която има налични данни в сравнение с предходната година, при условие че критичното ниво не е под 105 процента от средното количество на вноса в (x) по-горе.5. Допълнителното мито, наложено съгласно параграф 1, буква б), трябва да се определя в съответствие със следната схема:а) ако разликата между цената по вноса C.I.F. (СИФ) на доставката, изразена в местна валута (наричана по-долу "цена по вноса"), и критичната цена, определена съгласно тази буква, е по-малка или равна на 10 процента от критичната цена, не трябва да се налага допълнително мито;б) ако разликата между цената по вноса и критичната цена (наричана по-долу "разлика"), е над 10 процента, но е по-малка или равна на 40 процента от критичната цена, допълнителното мито трябва да се равнява на 30 процента от сумата, с която разликата надвишава 10 процента;в) ако разликата е над 40 процента, но е по-малка или равна на 60 процента от критичната цена, допълнителното мито трябва да се равнява на 50 процента от сумата, с която разликата надвишава 40 процента, плюс допълнителното мито, допустимо съгласно буква б);г) ако разликата е над 60 процента, но е по-малка или равна на 75 процента, допълнителното мито трябва да се равнява на 70 процента от сумата, с която разликата надвишава 60 процента от критичната цена, плюс допълнителните мита, допустими съгласно букви б) и в);д) ако разликата надвишава 75 процента от критичната цена, допълнителното мито трябва да се равнява на 90 процента от сумата, с която разликата надвишава 75 процента, плюс допълнителните мита, допустими съгласно букви б), в) и г).6. Когато става дума за бързоразвалящи се и сезонни стоки, гореизложените условия се прилагат така, че да се вземат предвид конкретните характерни особености на тези стоки. По-специално по параграф 1, буква a) и параграф 4 могат да се прилагат по-кратки периоди във връзка със съответните периоди в базовия период, както и различни референтни цени за различни периоди съгласно параграф


text: 1, буква б).7. Специалните защитни мерки трябва да се прилагат по начин, който осигурява прозрачност. Всяка страна членка, която предприема действия в съответствие с параграф 1, буква a) по-горе, трябва да изпраща до Комитета по селско стопанство писмено съобщение, включващо съответните данни, колкото е възможно по-рано, но при всички случаи в рамките на 10 дена от осъществяването на такова действие. В случаите, когато промените в обема на потреблението трябва да бъдат разпределени по отделни тарифни номера, подлежащи на действието на параграф 4, съответните данни трябва да включват информацията и методите, използвани за разпределение на тези промени. Всяка страна членка, която предприема действия съгласно параграф 4, трябва да предоставя на другите заинтересовани страни членки възможност да се консултират с нея във връзка с условията на прилагане на подобно действие. Всяка страна членка, предприемаща действие по силата на параграф 1, буква б), трябва да изпраща писмено съобщение, включващо съответните данни, до Комитета за селско стопанство в срок от 10 дена от предприемането на първото действие в тази насока или когато се отнася до нетрайни и сезонни стоки, в началния момент на прилагане през който и да било период. Страните членки се задължават, доколкото е възможно, да не се позовават на разпоредбите на параграф 1, буква б) в случаите, когато обемът на внасяните количества от въпросните стоки намалява. При всеки случай страната членка, която предприема такова действие, трябва да предоставя на другите заинтересовани страни членки възможност да се консултират с нея относно условията на прилагане на подобно действие.8. Когато мерките се предприемат съгласно параграфи от 1 до 7 по-горе, страните членки се задължават по отношение на тези мерки да не се позовават на разпоредбите на член ХIХ, параграф 1, буква a) и параграф 3 от ГАТТ 1994 или член 8, параграф 2 от Споразумението за защитни мерки.9. Разпоредбите на този член следва да останат в сила в продължение на процеса на реформи, както постановява член 20.ЧАСТ IVЧлен 6Задължения, свързани с вътрешната подкрепа1. Задълженията на всяка страна членка за намаляване на вътрешната подкрепа, съдържащи се в част IV от нейния списък, трябва да се прилагат към всички мерки за вътрешна подкрепа на селскостопанските производители с изключение на вътрешните мерки, които не са предмет на намаление според критериите, изложени в този член и в приложение 2 към настоящото споразумение. Задълженията са изразени в Общата съвкупна мярка за подкрепа и "Годишното и крайното ниво на обвързване на задълженията".2. Съгласно Споразумението за междинен преглед тези правителствени мерки за оказване на помощ, преки или косвени, с цел насърчаване на селскостопанското и регионалното развитие, са неразделна част от програмите за развитие на развиващите се страни, субсидиите за инвестиции, които се предоставят на селското стопанство в развиващите се страни членки, и субсидиите за селскостопански производствени разходи, предоставяни на производителите с ниски доходи или бедни на ресурси, в развиващите се страни членки, трябва да се освобождават от задължения за намаляване на вътрешната подкрепа, които иначе биха били приложими към тези мерки, като това се отнася и за вътрешната подкрепа за производителите в развиващите се страни членки за насърчаване на разграничаването от


text: отглеждането на незаконни наркокултури. Не се изисква вътрешната подкрепа, която отговаря на критериите по този параграф, да бъде включена в изчисляването на текущата обща СМП на дадена страна членка.3. Следва да се приема, че страна членка съблюдава задълженията си за намаляване на вътрешната подкрепа за всяка година, когато нейната вътрешна подкрепа за селскостопанските производители, изразена в текуща обща СМП, не надвишава съответното годишно или крайно ниво на обвързване на задълженията, посочено в част IV на Списъка на всяка страна членка.4. а) От страната членка не трябва да се изисква да включи в изчисляването на своята текуща обща СМП, нито да намали:i) вътрешната подкрепа за конкретна стока, която иначе би трябвало да се включи в изчислението на текущата СМП на страната членка, когато тази подкрепа не надвишава 5 процента от общата стойност на производството на страната членка на основна селскостопанска стока през съответната година; иii) несвързаната с конкретна стока вътрешна подкрепа, която иначе би трябвало да се включи в изчислението на текущата СМП на страната членка, когато такава подкрепа не надвишава 5 процента от стойността на общото селскостопанско производство на тази страна членка.б) За развиващите се страни процентът de minimis съгласно този параграф е 10.5. а) Преките плащания по програмите за ограничаване на производството не са предмет на задължението за намаляване на вътрешната подкрепа, ако:i) тези плащания са основани на определена площ и добиви; илиii) тези плащания покриват 85 процента или по-малко от базовото ниво на производство; илиiii) плащанията за живи животни трябва да се извършват на определен брой глави животни.б) Освобождаването на директните плащания, които отговарят на горепосочените критерии, от задължение за намаляване се отразява чрез изключване на стойността на тези директни плащания при изчисляване на текущата обща СМП на страната членка.Член 7Общи правила за вътрешна подкрепа1. Всяка страна членка трябва да гарантира, че мерките за вътрешна подкрепа в полза на селскостопанските производители, които не са предмет на задължения за намаляване, тъй като отговарят на критериите, изложени в приложение 2 към настоящото споразумение, се поддържат в съответствие със споразумението.2. a) Всяка мярка за вътрешна подкрепа в полза на селскостопански производители, включително всяко изменение на такава мярка, и всяка мярка, която се въвежда впоследствие и не може да се докаже, че отговаря на критериите в приложение 2 към настоящото споразумение или че е освободена от изискването за намаляване по силата на която и да било друга разпоредба от настоящото споразумение, трябва да се включва в изчисляването на текущата обща СМП на страната членка.б) В случаите, когато в част IV на Списъка на отстъпките и задълженията на страната членка не съществува задължение за обща СМП, страната членка не трябва да предоставя подкрепа на селскостопанските производители над съответното минимално ниво, посочено в член 6, параграф 4.ЧАСТ VЧлен 8Задължения относно конкуренцията, свързана с износаВсяка страна членка се задължава да не предоставя други експортни субсидии освен тези, които са в съответствие с настоящото споразумение и с нейните задължения, посочени в Списъка на страната членка.Член 9Задължения относно експортните субсидии1. Съгласно настоящото споразумение следните експортни субсидии зависят от задълженията за намаляване:а) предоставянето от правителства или техни органи


text: на преки субсидии, включително плащане в натура, на фирма, на отрасъл, на производители на селскостопанска стока, на кооператив или друго сдружение на такива производители, или на организация за маркетинг, в зависимост от експортната дейност;б) продажбата или пласирането за износ от правителства или техни органи на нетърговски запаси от селскостопански стоки на цени, по-ниски от съпоставимите цени, искани за подобни стоки от купувачите на вътрешния пазар;в) плащания за износ на дадена селскостопанска стока, финансирани въз основа на правителствени действия, независимо дали са свързани с държавни разходи, включително плащания, финансирани от постъпленията от налог, въведен върху въпросната селскостопанска стока или върху селскостопанска стока, от която е извлечен експортираният продукт;г) предоставянето на субсидии за намаляване на разходите за маркетинг на селскостопански стоки за износ (освен широко предоставяните услуги за насърчаване на износа и консултации), включително разходите за поддръжка, подобряване и обработка, както и разходите за международен транспорт и навло;д) вътрешен транспорт и такси за навло върху доставки за износ, предоставени или поръчани от правителства при условия, по-благоприятни от условията за вътрешни доставки;е) субсидии за селскостопански стоки в зависимост от тяхното включване в производството на други стоки за износ.2. a) Освен в случаите, предвидени в буква б), нивото на задължения по експортните субсидии за всяка година от периода на прилагане, както е посочено в Списъка на страната членка, представляват по отношение на експортните субсидии, изброени в параграф 1 от настоящия член, следното:i) в случай на задължение за намаляване на бюджетните разходи, максималното ниво на разходи за такива субсидии, които могат да бъдат отпуснати или изразходвани през тази година за въпросната селскостопанска стока или група от стоки; иii) в случай на задължение за намаляване на изнасяните количества, максималното количество от селскостопанска стока или група от стоки, за които могат да бъдат предоставени такива експортни субсидии за съответната година.б) През всяка една година от втората до петата година от периода на прилагане страната членка може да предостави посочените в параграф 1 по-горе експортни субсидии за дадена година над съответните нива на годишните задължения за стоките или групите от стоки, посочени в част IV на Списъка на страната членка, при условие че:i) кумулативните суми от бюджетните разходи за такива субсидии, от началото на периода на прилагане до въпросната година, не надвишават кумулативните суми, които биха се получили от пълното съблюдаване на годишните нива на задълженията за разходите, посочени в Списъка на страната членка, с над 3 процента от нивото на тези бюджетни разходи за базовия период;ii) кумулативните количества, изнесени благодарение на такива експортни субсидии от началото на периода на прилагане до въпросната година, не превишават кумулативните количества, които биха се получили от пълното съблюдаване на годишните нива на задълженията за количества, посочени в Списъка на страната членка, с повече от 1,75 процента от количествата за базовия период;iii) общите кумулативни суми на бюджетните разходи за такива експортни субсидии и количествата, ползващи се от такива експортни субсидии през целия период на прилагане, не са по-големи от общите суми, които биха се получили от пълното съблюдаване на съответните годишни нива на задълженията, посочени в Списъка с отстъпки и задължения на


text: страната членка; иiv) бюджетните разходи на страната членка за експортни субсидии и количествата, ползващи се от такива субсидии, при приключване на периода на прилагане, не са по-големи съответно от 64 процента и 79 процента от нивата на базовия период 1986–1990. За развиващи се страни членки тези проценти са съответно 76 и 86 на сто.3. Задълженията по отношение на ограниченията на обхвата на експортното субсидиране са посочени в Списъка на отстъпките и задълженията на страните членки.4. По време на периода на прилагане не трябва да се изисква развиващи се страни членки да поемат задължения относно eкспортните субсидии, посочени в параграф 1, букви г) и д) по-горе, при условие че те не се прилагат по начин, който да заобикаля задълженията за намаляване.Член 10Предотвратяване на заобикалянето на задълженията за експортните субсидии1. Експортните субсидии, които не са посочени в член 9, параграф 1, не трябва да се прилагат по начин, който води до или заплашва да доведе до заобикаляне на задълженията за експортни субсидии; нито трябва да се използват нетърговски сделки за заобикаляне на тези задължения.2. Страните членки поемат задължението да работят за разработване на международно договорени правила, които да управляват предоставянето на експортни кредити, гаранции за експортни кредити или застрахователни програми и след постигане на споразумение за такива правила да предоставят експортни кредити, гаранции за експортни кредити или застрахователни програми само в съответствие с тези правила.3. Всяка страна членка, която претендира, че не се субсидира количество, изнесено над нивото на задължение за намаляване, трябва да докаже, че не е била отпусната никаква субсидия във връзка с въпросното изнесено количество, независимо дали е посочена в член 9, или не.4. Страните членки, донори на международни помощи с хранителни стоки, трябва да гарантират, че:а) предоставянето на международна помощ от хранителни стоки не е обвързано пряко или непряко с търговския износ на селскостопански стоки за страните, които я получават;б) сделките с международна помощ от хранителни стоки, включително двустранната помощ в парично изражение, трябва да се извършват в съответствие с "Принципите за пласиране на излишъците и консултативните задължения" на ФАО, включително, където това е уместно, системата на Обичайните пазарни изисквания (ОПИ); ив) доколкото е възможно, такава помощ трябва да бъде предоставена под формата на пълно дарение или при условия, които не предполагат повече отстъпки от предвидените в член IV на Конвенцията за помощ с хранителни стоки от 1986 г.Член 11Вложени продуктиСубсидията, която се плаща на единица вложен първичен селскостопански продукт в никакъв случай не може да превишава експортната субсидия, която би била платена за износа на единица първичен продукт като такъв.ЧАСТ VIЧлен 12Правила за забрана и ограничения на износа1. В случаите, когато една страна членка въведе нова забрана или ограничение за износ на хранителни стоки в съответствие с член ХI, параграф 2, буква a) от ГАТТ 1994, тази страна членка трябва да спазва следните условия:а) страната членка, която въвежда забраната на или ограничението по износа, трябва да направи необходимата оценка на последиците от такава забрана или ограничение върху "хранителната обезпеченост" на страните членки, внасящи тези хранителни стоки;б) преди дадена страна членка да въведе забрана на или ограничение по


text: износа, тя трябва да изпрати колкото е възможно по-рано писмено съобщение до Комитета по селско стопанство, съдържащо информация относно естеството и продължителността на тази мярка, като трябва да се консултира при поискване с всяка друга страна членка, която има съществен интерес като вносител, относно какъвто и да било въпрос, свързан с въпросната мярка. Страната членка, която въвежда такава забрана на или ограничение по износа, трябва да предостави при поискване необходимата информация на тази страна членка.2. Разпоредбите на този член не се прилагат към развиващите се страни членки, освен ако мярката не е предприета от развиваща се страна членка, нетна износителка на конкретния хранителен продукт.ЧАСТ VIIЧлен 13Дължими ограниченияПо време на периода на прилагане, независимо от разпоредбите на ГАТТ 1994 и Споразумението за субсидиите и изравнителните мерки (наричано в настоящия член "Споразумение за субсидиите"):а) мерки за вътрешна подкрепа, съответстващи напълно на разпоредбите на приложение 2 към настоящото споразумение, са:i) неподсъдни субсидии за целите на изравнителните мита [4];ii) освободени от действия, основани на член ХVI от ГАТТ 1994 и част III от Споразумението за субсидиите; иiii) освободени от действия, основани на ненарушаване, анулиране или накърняване на ползите от тарифните отстъпки, произтичащи за друга страна членка съгласно член II от ГАТТ 1994, по смисъла на член ХХIII, параграф 1, буква б) от ГАТТ 1994;б) мерки за вътрешна подкрепа, които напълно съответстват на разпоредбите на член 6 на настоящото споразумение, включително преките плащания, които са в съответствие с изискванията на параграф 5 на този член, отразени в Списъка с отстъпки и задължения на всяка страна членка, както и вътрешната подкрепа в рамките на минималните нива и в съответствие с член 6, параграф 2; трябва да бъдат:i) освободени от налагане на изравнителни мита, освен в случаите, когато се установи вреда или заплаха от вреда в съответствие с член VI от ГАТТ 1994 и част V на Споразумението за субсидиите, и трябва да се проявява дължимо въздържане от предприемане на разследвания за въвеждане на изравнителни мита;ii) освободени от действия, основани на член ХVI, параграф 1 от ГАТТ 1994 или членове 5 и 6 на Споразумението за субсидиите и изравнителните мерки, при условие че такива мерки не предоставят подкрепа на конкретна стока в размер, по-голям от определения през пазарната 1992 г.; иiii) освободени от действия, основани на неумишлено анулиране или накърняване на ползите от тарифните отстъпки, произтичащи за друга страна членка съгласно член II от ГАТТ 1994, по смисъла на член ХХIII, параграф 1, буква б) от ГАТТ 1994, при условие че такива мерки не предоставят подкрепа на конкретна суровина или стока в размер, по-голям от определения през пазарната 1992 г.;в) експортните субсидии, които напълно съответстват на разпоредбите на част V на настоящото споразумение, отразени в Списъците на отстъпките и задълженията на страните членки, са:i) предмет на изравнителни мита само при установяване на вреда или заплаха от вреда въз основа на обема, отражението върху цените или последвало въздействие съгласно член VI от ГАТТ 1994 и част V от Споразумението за субсидиите и трябва да се проявява въздържане от предприемането на каквито и да било разследвания за налагане на


text: изравнителни мита;ii) освободени от действия, основани на член ХVI от ГАТТ 1994 или членове 3, 5 и 6 от Споразумението за субсидиите.ЧАСТ VIIIЧлен 14Санитарни и фитосанитарни меркиСтраните членки са съгласни Споразумението за прилагане на санитарни и фитосанитарни мерки да влезе в сила.ЧАСТ IХЧлен 15Специално и диференцирано третиране1. При съблюдаване на условието, че диференцираното и по-благоприятното третиране на развиващите се страни членки е неразделна част от преговорите, специално и диференцирано третиране по отношение на задълженията се предоставя съгласно съответните условия на настоящото споразумение и е включено в Списъците на отстъпките и задълженията.2. Развиващите се страни членки трябва да имат право да прилагат задълженията за намаляване в период до 10 години. От най-слабо развитите страни не трябва да се изисква да се обвързват със задължения за намаляване.ЧАСТ ХЧлен 16Най-слабо развити и развиващи се страни, нетни вносителки на хранителни стоки1. Развитите страни членки трябва да предприемат действия, предвидени в рамките на Решението за мерките във връзка с евентуални отрицателни последици от Програмата за реформи за най-слабо развитите и развиващите се страни, нетни вносителки на хранителни стоки.2. Комитетът по селско стопанство трябва да осъществява контрол, по целесъобразност, по спазването на това решение.ЧАСТ ХIЧлен 17Комитет по селско стопанствоС настоящото се създава Комитет по селско стопанство.Член 18Преглед на изпълнението на задълженията1. Напредъкът в изпълнението на задълженията, договорени по Програмата за реформи от Уругвайския кръг преговори, се оценява от Комитета по селско стопанство.2. Процесът на преглед и оценка започва въз основа на нотификации, представени от страните по такива въпроси и на определени установени интервали, както и въз основа на документация, която Секретариатът може да бъде помолен да подготви, за да улесни процеса на оценка.3. Освен нотификациите, които следва да бъдат представени по параграф 2, всяка нова мярка за вътрешна подкрепа или модификация на вече съществуваща мярка, за която се изисква освобождаване от задължение за намаляване, трябва да се нотифицира незабавно. Тази нотификация трябва да съдържа подробности за новата или модифицираната мярка и нейното съответствие със съгласуваните критерии, представени в член 6 или приложение 2.4. В процеса на оценяване страните членки трябва да отделят нужното внимание на въздействието на извънредните темпове на инфлация върху способността на всяка страна членка да се придържа към задълженията си за вътрешна подкрепа.5. Страните членки са съгласни ежегодно да обсъждат в Комитета по селското стопанство участието си в естествения ръст на световната търговия със селскостопански стоки в рамките на задълженията за експортни субсидии съгласно настоящото споразумение.6. Процесът на оценка трябва да осигурява на страните членки възможност да поставят всеки въпрос, свързан с изпълнение на задълженията според програмата за реформи, представена в настоящото споразумение.7. Всяка страна членка може да представи на вниманието на Комитета по селско стопанство всяка мярка, която смята, че трябва да бъде нотифицирана от друга страна членка.Член 19Консултации и решаване на споровеРазпоредбите на членове ХХII и ХХIII от ГАТТ 1994, както са разработени и прилагани в Договореността относно правилата и процедурите за уреждане на спорове, се прилагат за консултации и решаване на спорове, възникнали по отношение на настоящото споразумение.ЧАСТ ХIIЧлен 20Продължаване на процеса на реформиКато отчитат, че дългосрочната цел за значително


text: прогресивно намаляване на подкрепата и протекционизма с оглед осъществяване на фундаментална реформа е процес в развитие, страните членки се договарят да започнат преговори за продължаване на процеса една година преди края на периода на прилагане, като вземат под внимание:а) опита от изпълнението на задълженията за намаляване до тази дата;б) последиците от задълженията за намаляване върху световната търговия със селскостопански стоки;в) нетърговските аспекти, специалното и диференцираното третиране на развиващите се страни членки и целта за установяване на справедлива и пазарно ориентирана система на търговия със селскостопански стоки, както и другите цели и съображения, споменати във въведението на настоящото споразумение; иг) какви по-нататъшни задължения трябва да бъдат поети за постигане на горепосочените дългосрочни цели.ЧАСТ ХIIIЧлен 21Заключителни разпоредби1. Разпоредбите на ГАТТ 1994 и на другите многостранни търговски споразумения в приложение 1А към Споразумението за Световната търговска организация се прилагат в съответствие с разпоредбите на настоящото споразумение.2. Приложенията към настоящото споразумение представляват неразделна част от настоящото споразумение.[1] Тези мерки включват количествени ограничения върху вноса, променливи вносни такси, минимални вносни цени, лицензиране на внос по усмотрение, нетарифни мерки, поддържани посредством държавни търговски предприятия, доброволни ограничения върху износа и подобни гранични мерки извън обичайните мита, независимо дали мерките се поддържат в съответствие със специфични за страната отклонения от разпоредбите на ГАТТ 1947, но не мерки, предприемани съгласно разпоредбите за платежния баланс или съгласно други общи, несвързани конкретно със селското стопанство разпоредби на ГАТТ 1994, или другите Многостранни търговски споразумения в приложение 1А към Споразумението за Световната търговска организация.[2] Референтната цена, използвана за позоваване на разпоредбите на тази буква трябва, най-общо, да бъде средната цена C.I.F. на единица от въпросния продукт или да бъде съответната цена според качеството на продукта и степента на преработката му. След нейното първоначално използване тя трябва да бъде публично огласена в необходимата степен, позволяваща на страните членки да изчислят допълнителното мито, което може да бъде наложено.[3] Когато вътрешното потребление не е взето предвид, се прилага базисното прагово ниво по параграф 4, буква а).[4] Споменатите в настоящия член "изравнителни мита" попадат в обхвата на член VI от ГАТТ 1994 и част V от Споразумението за субсидиите и изравнителните мерки.--------------------------------------------------19941223ПРИЛОЖЕНИЕ 1ОБХВАТ НА СТОКИТЕ1. Настоящото споразумение обхваща следните стоки:i) | Глави от 1 до 24 от Хармонизираната система (ХС) за описание и кодиране на стоките, без рибите и рибните стоки, плюс [1] |ii) | Подпозиция по ХС | 290543 | (манитол) |Подпозиция по ХС | 290544 | (сорбитол) |Позиция по ХС | 3301 | (етерични масла) |Позиции по ХС | от 3501 до 3505 | (албуминоидални вещества, модифицирана скорбяла, лепила) |Подпозиция по ХС | 380910 | (препарати за доработка) |Подпозиция по ХС | 382360 | (сорбитол, невключен другаде) |Позиции по ХС | от 4101 до 4103 | (сурови кожи, различни от кожухарските) |Позиция по ХС | 4301 | (необработени кожи с козина) |Позиции по ХС | от 5001 до 5003 | (сурова коприна и копринени отпадъци) |Позиции по ХС | от 5101 до 5103 | (вълна и животински косми) |Позиции по ХС | от 5201 до 5203 | (суров памук, отпадъци и кардиран или пениран


text: памук) |Позиция по ХС | 5301 | (необработен лен) |Позиция по ХС | 5302 | (необработен коноп) |2. Гореописаното не трябва да ограничава продуктовия обхват на Споразумението за прилагане на санитарните и фитосанитарните мерки.[*] Описанията на стоките в скоби не са непременно изчерпателни.--------------------------------------------------19941223ПРИЛОЖЕНИЕ 2ВЪТРЕШНА ПОДКРЕПА: ОСНОВА ЗА ОСВОБОЖДАВАНЕ ОТ ЗАДЪЛЖЕНИЯ ЗА НАМАЛЯВАНЕ1. Мерките за вътрешна подкрепа, за които се иска освобождаване от задълженията за намаляване, трябва да отговарят на основното изискване да нямат никакви или в краен случай да имат минимални последици, които нарушават търговията или се отразяват върху производството. Съответно всички мерки, за които се иска освобождаване, трябва да отговарят на следните основни критерии:а) въпросната подкрепа трябва да се предоставя посредством правителствена програма с държавни средства (включително правителствени приходи, от които правителството се е отказало), без да включва прехвърляне на средства от потребителите; иб) въпросната подкрепа не действа като ценова подкрепа за производителите;плюс специфични критерии на политиката и условията, изложени по-долу.Правителствени програми за услуги2. Общи услуги.Политиката в тази категория включва разходи (или приходи, от които правителството се е отказало) относно програми, предоставящи услуги или изгоди за селското стопанство или селското население. Те не трябва да включват преки плащания за производителите или преработвателите. Тези програми, които включват, но не се свеждат само до следния списък, трябва да отговарят на общите критерии по параграф 1 по-горе и специфичните условия на политиката, изложени по-нататък:а) изследвания, включително общи изследвания, изследвания във връзка с екологични програми и програми за изследвания, отнасящи се за конкретни стоки;б) контрол върху вредителите и болестите, включително общи или специфични мерки за контрол върху вредителите и болестите, като системи за ранно предупреждение, карантина и унищожаване;в) образователни услуги, включващи както обща, така и специализирана подготовка;г) консултантски услуги, включително предоставяне на средства за улесняване на предаването на информация и резултатите от изследванията на производители и консуматори;д) услуги, свързани с инспекция, включващи обща инспекция и инспекция на конкретни стоки за цели, имащи отношение към здравеопазването, сигурността, окачествяването или стандартизацията;е) услуги, свързани с маркетинга и рекламата, включващи пазарна информация, съвети и реклама относно конкретни стоки, но изключващи разходи за неуточнени цели, които биха могли да бъдат използвани от продавача за намаляване на пазарната цена или да доведат до преки икономически изгоди за купувача; и(ж) инфраструктурни услуги, включващи: електрическа мрежа, пътища и други транспортни средства, пазарни и пристанищни съоръжения, водоснабдителни съоръжения, язовирни и отводнителни системи и инфраструктурни съоръжения, свързани с екологични програми. Във всички случаи разходите трябва да се насочват към осигуряването или изграждането само на капитални съоръжения и да изключват субсидираното осигуряване на съоръжения на място в стопанствата, освен такива за мрежа от общодостъпни обществени съоръжения. Тук не трябва да се включват субсидии за вложени стоки или оперативни разходи, нито такси за клиенти с преференции.3. Държавен резерв за целите на продоволственото осигуряване [1].Разходи (или приходи, от които правителството се е отказало) във връзка с натрупването и съхраняването на запаси от стоки, съставляващи неразделна част от програмата за продоволственото осигуряване, залегнала в националното законодателство. Това може да включва държавна помощ за съхраняване на стоки, осъществявано от частни лица като част от такава програма.Обемът и натрупването


text: на такива запаси съответстват на предварително определените цели, свързани изключително с продоволственото осигуряване. Процесът на натрупване на запаси и разпределението им трябва да е финансово прозрачен. Закупуването на хранителни продукти от правителството трябва да се извършва по текущи пазарни цени и продажбите от запасите за продоволствено осигуряване трябва да се извършват на не по-ниска цена от текущата пазарна цена за съответния продукт и съответното качество.4. Вътрешна продоволствена помощ [2].Разходи (или приходи, от които се е отказало правителството) относно предоставянето на вътрешна продоволствена помощ за нуждаещи се части от населението.Необходимите условия за получаване на продоволствена помощ трябва да се преценяват по ясно определени показатели, свързани с целите на изхранването. Такава помощ е под формата на пряко отпускане на хранителни стоки на заинтересованите или предоставяне на средства, които да им позволят да закупят хранителни стоки на пазара или на субсидирани цени. Закупуването на хранителни стоки от правителството се извършва по текущи пазарни цени, като финансирането и администрирането на помощта трябва да бъде прозрачно.5. Преки плащания на производителите.Подкрепата, предоставяна чрез преки плащания (или приходи, от които правителството се е отказало, включително плащания в натура) на производители, за която се иска освобождаване от задълженията за намаляване, трябва да отговаря на основните критерии, изложени в параграф 1 по-горе, плюс специфичните критерии, прилагани към отделните видове преки плащания, посочени в параграфи от 6 до 13 по-долу. В случаите, когато се иска освобождаване от изискването за намаляване за който и да е съществуващ или нов вид пряко плащане, освен посочените в параграфи от 6 до 13, то трябва да бъде в съответствие с критериите по параграф 6, букви от б) до д) в допълнение към общите критерии, посочени в параграф 1.6. Необвързана подкрепа за доходи:а) Критериите за определяне на правото за получаване на такива плащания се определят по ясно зададени показатели, като доходи, статут на производител или собственик на земя, използване на факторите за производство или ниво на производството за определен и фиксиран базов период.б) Сумата на тези плащания през която и да е определена година не е свързана със или не се основава на вида или обема на производство (включително глави добитък), осъществено от производителя през която и да е година след базовия период.в) Сумата на тези плащания през дадена година не е свързана със или не се основава на цените, както вътрешни, така и международни, прилагани спрямо производството, осъществено през която и да е година след базовия период.г) Сумата на тези плащания през дадена година не е свързана със или не се основава на фактори на производство, прилагани през която и да е година след базовия период.д) За получаване на такива плащания не се изисква никакво производство.7. Финансовото участие на правителството в програми за застраховане и защита на доходите:а) Необходимите условия за получаване на такива плащания се определят от загубата на доходи, като се вземат предвид само доходите от селското стопанство, които надвишават с 30 процента средния брутен доход или неговия еквивалентен нетен доход (изключвайки всички плащания по същата или подобни схеми) през предходния тригодишен период или тригодишна средна сума, основана върху предходния петгодишен период,


text: като се изключат годините с най-висок и най-нисък доход. Всеки производител, който отговаря на това условие, се класира за получаване на тази помощ.б) Сумата на тези плащания компенсира по-малко от 70 процента от загубата на доход на производителя през годината, в която производителят се класира за получаване на такава помощ.в) Сумата на тези плащания е свързана единствено с дохода; тя няма отношение към вида или обема на производството (включително главите добитък), осъществено от производителя; нито към цените, както вътрешни, така и международни, приложими към това производство; нито към използваните фактори на производство.г) Когато един производител получи през една и съща година плащания по настоящия параграф и по параграф 8 (помощ при природни бедствия), общата сума на тези плащания трябва да е по-ниска от 100 процента от общите загуби на производителя.8. Плащания (извършени пряко или посредством финансирано от правителството участие в схеми за застраховане на селскостопански култури) за помощ при природни бедствия:а) Такива плащания се полагат само след като правителствените органи официално установят, че е настъпило или е в процес природно или друго подобно бедствие (включително епидемии от болести, масово нашествие на вредители, ядрена авария или война на територията на съответната страна членка), като плащанията трябва да се определят от производствените загуби, които превишават 30 процента от средното производство през предходния тригодишен период или тригодишната средна стойност въз основа на предходния петгодишен период, като се изключат годините с най-висока и най-ниска стойност на дохода.б) Плащанията за бедствие трябва да се извършват само при загуби на доходи, добитък (включително плащания във връзка с ветеринарно лечение на животни), земя или други производствени фактори, дължащи се на въпросното природно бедствие.в) Плащанията компенсират не повече от общата стойност за възстановяване на щетите и не изискват, нито уточняват вида или количеството на бъдещото производство.г) Плащанията, извършени при бедствие, не надвишават нивото, необходимо за предотвратяване или облекчаване на по-нататъшни загуби според определението на критерий б) по-горе.д) Когато един производител получи плащания по настоящия параграф и по параграф 7 (програми за застраховане на дохода и създаване на осигурителна мрежа за доходите), общата сума на тези плащания трябва да е по-ниска от 100 процента от общите загуби на производителя.9. Помощ за преструктуриране, предоставяна посредством програми за пенсиониране на производителите:а) Необходимите условия за придобиване на право за получаване на такива плащания се определят въз основа на ясно дефинирани показатели в програмите, предназначени за улесняване на пенсионирането на лица, заети в селскостопанското производство, предназначено за пазара, или тяхното пренасочване към неселскостопанска дейност.б) Плащанията се правят единствено при условие че получателите им се оттеглят напълно и завинаги от селскостопанското производство, предназначено за пазара.10. Помощ за преструктуриране, предоставяна чрез програми за оттегляне на ресурси:а) Необходимите условия за определяне на правото за получаване на такива плащания трябва да се основават на ясно дефинирани показатели в програмите, предназначени да отстранят земя или други ресурси, включително добитък, предназначени за производството на селскостопанска продукция за пазара.б) Плащанията трябва да се правят единствено при условие че отстраняването на земя от селскостопанското производство, предназначено за пазара, е за минимум от три години, а когато се отнася до добитък при


text: клането му или окончателното освобождаване от него.в) Плащанията не изискват, нито уточняват алтернативно използване на такава земя или други ресурси, което да предполага производство на селскостопански стоки за пазара.г) Плащанията не са свързани нито с вида, нито с количеството на производството или неговите цени, както вътрешни, така и международни, приложими към производството, осъществявано при ползване на земята или другите ресурси, оставащи в производството.11. Подпомагане за структурно приспособяване, осъществявано посредством инвестиционни помощи:а) Необходимите условия за придобиване на право за получаване на такива плащания се определят въз основа на ясно зададени показатели в правителствени програми, предназначени да подпомагат финансовото и физическото преструктуриране на дейността на производителя в отговор на обективно проявени структурни недостатъци. Класирането за такива програми може също да се основава на ясно определена правителствена програма за приватизация на селскостопанска земя.б) Сумата на такива плащания през дадена година не е свързана със или основана на вида или обема на производство (включително глави добитък), осъществено от производителя през която и да е година след базовия период, освен както се предвижда съгласно критерий д) по-долу.в) Сумата на тези плащания през дадена година не е свързана със или основана на цените, както вътрешни, така и международни, приложими към производството, осъществено през която и да е година след базовия период.г) Плащанията трябва да се дават само за периода от време, необходим за реализирането на инвестицията, за която са предоставени.д) Плащанията не ограничават, нито по какъвто и да е начин определят какви селскостопански стоки да бъдат произвеждани от получателите, а само изискват от тях да не произвеждат дадена стока.е) Плащанията са ограничени до сумата, необходима като компенсация за структурния недостатък.12. Плащания по програми за опазване на околната среда:а) Необходимите условия за такива плащания се определят като част от ясно дефинирана правителствена програма за опазване или съхраняване на околната среда и зависят от изпълнението на конкретни условия съгласно правителствената програма, включително на условия, свързани с производствените методи или с елементи на неговия вход.б) Сумата на плащанията трябва да се свежда до допълнителните разходи или загуби на доход, произтичащи от спазването на правителствената програма.13. Плащания по програми за регионална помощ:а) Необходимите условия за тези плащания трябва да се ограничават до производители в райони с неблагоприятни условия. Всеки такъв район трябва да представлява ясно указана обособена географска област с определим икономически и административен облик, считана за неблагоприятна въз основа на неутрални и обективни критерии, ясно формулирани в закон или нормативен документ и посочващи, че трудностите в района се дължат на нещо повече от временни обстоятелства.б) Сумата на тези плащания за дадена година не е свързана със или не се основава на вида или обема на производството (включително главите добитък), осъществено от производителя през която и да е година от базисния период, освен с цел намаляването на това производство.в) Сумата на такива плащания за дадена година не е свързана със или не се основава на цените, както вътрешни, така и международни, приложими към производството, осъществено през която и да е година след базисния период.г) Плащанията се предоставят само на производители в класирани за целта райони, но трябва да са еднакво


text: достъпни за всички производители в тези райони.д) В случаите, когато са свързани с фактори на производството, плащанията намаляват прогресивно над определено прагово равнище на съответния фактор.е) Плащанията трябва да се ограничават до размера на допълнителните разходи или загуби на доход, свързани с предприемането на селскостопанско производство в посочената област.[1] За целите на параграф 3 от настоящото приложение правителствените програми за формиране на резерви с цел продоволствено осигуряване в развиващите се страни, чието осъществяване е обществено достояние и се извършва в съответствие с официално публикувани обективни критерии или насоки, се счита за отговарящо на разпоредбите на този параграф, включително програмите, според които запасите от хранителни продукти за целите на продоволственото осигуряване се придобиват и освобождават по администрирани цени, при условие че разликата между цената на придобиване и външната референтна цена е отчетена в СМП.[2] За целите на параграфи 3 и 4 от настоящото приложение предоставянето на хранителни продукти на субсидирани цени с цел да се посрещат нуждите от хранителни продукти на бедното население в градските и селските райони в развиващите се страни на регулярна основа при разумни цени се счита за съответстващо на разпоредбите на този параграф.--------------------------------------------------19941223ПРИЛОЖЕНИЕ 3ВЪТРЕШНА ПОДКРЕПА: ИЗЧИСЛЯВАНЕ НА СЪВКУПНАТА МЯРКА ЗА ПОДКРЕПА1. Съгласно разпоредбите на член 6 съвкупната мярка за подкрепа (СМП) се изчислява на основа, специфична за всеки основен селскостопански продукт, който получава подкрепа, свързана с пазарната цена, неосвободени преки плащания или всякаква друга субсидия, която не е освободена от задълженията за намаляване ("други неосвободени политики"). Подкрепата, която не е свързана с конкретна стока, следва да бъде обобщена в една обща СМП, която не отчита спецификата на отделните стоки, в общо парично изражение.2. Субсидиите по параграф 1 включват както бюджетните разходи, така и приходите, от които са се отказали правителствата или техните представители.3. Включва се както подкрепата на национално, така и на по-ниско ниво.4. Специфичните селскостопански данъци или такси, плащани от производителите, трябва да се изваждат от СМП.5. Според изчисленията, представени по-долу за базовия период, СМП съставлява базовото ниво за изпълнение на задълженията за намаляване на вътрешната подкрепа.6. За всеки основен селскостопански продукт трябва да се установява специфична величина на СМП в общо парично изражение.7. СМП се изчислява колкото е възможно по-близо до точката на първата продажба на въпросния основен селскостопански продукт. Мерките, насочени към тези, които преработват селскостопански стоки, трябва да се включват до степента, в която тези мерки облагодетелстват производителите на основни селскостопански стоки.8. Подкрепа, свързана с пазарната цена: подкрепата на пазарната цена трябва да се изчислява, като се използва разликата между определената външна референтна цена и прилаганата администрирана цена, умножена по количеството продукция, имаща право да получи прилаганата администрирана цена. Бюджетните плащания, предназначени да покрият тази разлика, като разходи за закупуване и складиране, не трябва да се включват в СМП.9. Определената външна референтна цена трябва да се основава на годините от 1986 г. до 1988 г. и най-общо представлява средната единична стойност F.O.B. на въпросната селскостопанска стока в страна нетна износителка и средната единична стойност C.I.F. на въпросната селскостопанска стока на страна нетна вносителка през базовия период. При необходимост определената референтна цена може да


text: се коригира във връзка с разлики в качеството.10. Преки плащания, неосвободени от задължението за намаляване: неосвободените преки плащания, които зависят от разликата в цената, се изчисляват, като се използва разликата между определената референтна цена и прилаганата администрирана цена, умножена с количеството продукция, имаща право да получи администрираната цена, или като се използват бюджетните разходи.11. Определената референтна цена се основава на периода от 1986 г. до 1988 г. и обикновено следва да бъде действителната цена, използвана за определяне на ставките на плащане.12. Преките плащания, неосвободени от задължението за намаляване, основаващи се на фактори, различни от цената, следва да се измерват, като се ползват бюджетните разходи.13. Други мерки, неосвободени от задължението за намаляване, включително субсидии за вложените селскостопански стоки, и други мерки, като мерките за намаляване на маркетинговите разходи: стойността на тези мерки се измерва, като се използват правителствените бюджетни разходи или в случаите, когато използването на бюджетните разходи не отразява въпросната субсидия в пълна степен, основа за изчисляване на субсидията е разликата между цената на субсидираната стока или услуга и представителната пазарна цена за подобна стока или услуга, умножена по количеството на стоката или услугата.--------------------------------------------------19941223ПРИЛОЖЕНИЕ 4ВЪТРЕШНА ПОДКРЕПА: ИЗЧИСЛЯВАНЕ НА ЕКВИВАЛЕНТНАТА МЯРКА ЗА ПОДКРЕПА1. Съгласно разпоредбите на член 6 еквивалентните мерки за подкрепа се изчисляват за всички селскостопански стоки, при които съществува поддържане на пазарната цена, предвидена в приложение 3, но за която не е възможно да бъде изчислен този компонент на СМП. За такива стоки базовото ниво за изпълнение на задълженията за намаляване на вътрешната подкрепа се състои от компонента на подкрепата на пазарната цена, изразена в еквивалентни мерки за подкрепа съгласно параграф 2 по-долу, както и всякакви преки плащания и друг вид подкрепа, неосвободени от задължението за намаляване, които се изчисляват според параграф 3 по-долу. Включва се подкрепата както на национално, така и на по-ниско ниво.2. Еквивалентните мерки за подкрепа, предвидени съгласно параграф 1, се изчисляват по конкретни стоки за всички селскостопански стоки, колкото е възможно по-близо до точката на първата продажба, които се ползват от подкрепа на пазарната цена и за които не е практически възможно да бъде изчислен компонентът на СМП за пазарната цена. При тези основни селскостопански стоки еквивалентните мерки за подкрепа на пазарната цена се изчисляват, като се използва прилаганата администрирана цена и количеството продукция, имаща право да получи тази цена, или в случаите, когато това не е възможно, въз основа на бюджетните разходи, използвани за подкрепа на цената на производител.3. Когато основните селскостопански стоки, попадащи в обхвата на параграф 1, са предмет на специфични за отделните стоки преки плащания или друга субсидия, неосвободени от задължението за намаляване, основа на еквивалентните мерки за подкрепа, свързана с тези мерки, представляват изчисленията за съответните компоненти на СМП (както е посочено в приложение 3, параграфи от 10 до 13).4. Еквивалентните мерки за подкрепа се изчисляват на основата на размера на субсидията, колкото е възможно по-близо до точката на първата продажба на въпросната стока. Мерките, насочени към преработвателите на селскостопански стоки, се включват, доколкото облагодетелстват производителите на основните селскостопански стоки. Специфичните за селското стопанство данъци или такси, плащани от производителите,


text: намаляват еквивалентните мерки за подкрепа със съответна сума.--------------------------------------------------19941223ПРИЛОЖЕНИЕ 5СПЕЦИАЛНО ТРЕТИРАНЕ ВЪВ ВРЪЗКА С ЧЛЕН 4, ПАРАГРАФ 2Раздел А1. Разпоредбите на член 4, параграф 2 не трябва да се прилагат след влизането в сила на Споразумението за Световната търговска организация спрямо който и да е първичен селскостопански продукт и неговите производни и/или преработени стоки ("стоки със специално предназначение"), за които са валидни следните условия (наричани по-долу "специално третиране"):а) вносът на стоки със специално предназначение съставлява по-малко от 3 процента от съответното вътрешно потребление през базовия период 19861988 ("базов период");б) от началото на базовия период не са предоставяни никакви експортни субсидии за стоките със специално предназначение;в) прилагани са ефективни мерки за ограничаване на производството на първичен селскостопански продукт;г) такива стоки се обозначават със символа "СТприложение 5" в раздел I-Б на част I от Списъците на отстъпките и задълженията на страните членки, приложени към Протокола от Маракеш, като подлежащи на специално третиране, отразяващо фактори от нетърговски характер, като осигуряване на изхранването и екологична защита; ид) възможностите за минимален достъп по отношение на стоките със специално предназначение, както се посочва в раздел I-Б на част I от Списъка на отстъпките и задълженията на въпросната страна членка, съответства на 4 процента от вътрешното потребление на стоки със специално предназначение през базовия период от началото на първата година от периода на прилагане, като след това трябва да се увеличават годишно с 0,8 процента от съответното годишно вътрешно потребление през базовия период за останалия период на прилагане.2. В началото на всяка година от периода на прилагане дадена страна членка може да спре да прилага специалното третиране спрямо стоките със специално предназначение, като се съобразява с разпоредбите на параграф 6. В такъв случай въпросната страна членка трябва да запази възможностите за минимален достъп, които вече са влезли в сила по това време, и да увеличава през всяка следваща година от периода на прилагане възможностите за минимален достъп с 0,4 процента от съответното вътрешно потребление през базовия период. След това нивото на възможностите за минимален достъп, произтичащо от тази формула през последната година на периода на прилагане, трябва да се поддържа в Списъка на отстъпките и задълженията на въпросната страна членка.3. Всякакви преговори по въпроса дали може да има продължение на специалното третиране, изложено в параграф 1, след края на периода на прилагане, трябва да се приключват в рамките на самия период на изпълнение като част от преговорите, споменати в член 20 от настоящото споразумение, като трябва да се вземат предвид факторите от нетърговски характер.4. Ако в резултат от преговорите, споменати в параграф 3, се постигне съгласие дадена страна членка да продължи да прилага специално третиране, тази страна членка предоставя допълнителни приемливи отстъпки, договорени при тези преговори.5. Когато специалното третиране не бъде продължено в края на периода на изпълнение, заинтересованата страна членка прилага разпоредбите на параграф 6. В такъв случай след края на периода на прилагане възможностите за минимален пазарен достъп за стоките със специално предназначение се поддържат в Списъка с отстъпки и задължения на въпросната страна членка на ниво 8 процента от съответното вътрешно потребление през базовия период.6.


text: Граничните мерки, освен обикновените мита, прилагани спрямо стоки със специално предназначение, са предмет на разпоредбите на член 4, параграф 2, които влизат в сила от началото на годината, през която спира да действа специалното третиране. Такива стоки са предмет на обичайното митническо облагане, заложено в Списъка с отстъпки и задължения на въпросната страна членка, което трябва да се прилага от началото на годината на прекратяване на специалното третиране и след това с такива ставки, каквито биха се прилагали, ако е било предприето намаление с минимум 15 процента, на равни годишни части в течение на периода на прилагане. Тези мита трябва да се установяват въз основа на митнически еквиваленти, които трябва да се изчисляват в съответствие с насоките, дадени в приложението.Раздел Б7. След влизането в сила на Споразумението за Световната търговска организация разпоредбите на член 4, параграф 2 не трябва да се прилагат и спрямо онези първични селскостопански стоки, които преобладават като основна храна в традиционната кухня на дадена страна членка от развиващите се страни и по отношение на които в допълнение към разпоредбите, посочени в параграф 1, букви от a) до г), прилагани към въпросните стоки, са изпълнени следните условия:а) възможностите за минимален пазарен достъп по отношение на въпросните стоки, посочени в раздел I-Б на Списъка с отстъпки и задължения на въпросната развиваща се страна членка, съответстват на 1 процент от вътрешното потребление за базовия период на съответните стоки от първата година на периода на прилагане и се увеличават на равни годишни части до 2 процента от съответното вътрешно потребление през базовия период в началото на петата година от периода на прилагане. От началото на шестата година на периода на прилагане възможностите за минимален пазарен достъп относно въпросните стоки съответстват на 2 процента от съответното вътрешно потребление през базовия период и трябва да се увеличават на равни годишни части, за да достигнат 4 процента от съответното вътрешно потребление през базовия период до началото на десетата година. След това нивото на възможностите за минимален пазарен достъп, получен през десетата година в резултат от тази формула, трябва да се поддържат в Списъка с отстъпки и задължения на въпросната развиваща се страна членка;б) настоящото споразумение предвижда съответни възможности за минимален достъп до пазара на други стоки.8. Всякакви преговори по въпроса дали може да има продължение на специалното третиране, изложено в параграф 7, след края на десетата година от началото на периода на прилагане започват и приключват в рамките на десетата година след началото на периода на прилагане.9. Ако в резултат от преговорите, споменати в параграф 8, се постигне договореност, че дадена страна членка може да продължи да прилага специалното третиране, тази страна членка предоставя допълнителни и приемливи отстъпки, определени в хода на преговорите.10. В случай че специалното третиране, съгласно параграф 7, не бъде продължено след десетата година от началото на периода на прилагане, въпросните стоки стават предмет на обичайното митническо облагане, установено въз основа на тарифен еквивалент, който се изчислява в съответствие с насоките, дадени в притурката към този документ и залегнали в Списъка с отстъпки и задължения на въпросната страна членка. В


text: други отношения разпоредбите на параграф 6 се прилагат в модифицирания им вид от съответното специално и диференцирано третиране, предоставяно на развиващите се страни членки по силата на настоящото споразумение.--------------------------------------------------19941223Притурка към приложение 5Насоки за изчисляване на тарифни еквиваленти за специални цели, посочени в параграфи 6 и 10 на настоящото приложение1. Изчисляването на тарифни еквиваленти, независимо дали са изразени в ad valorem или в специфични мита, се извършва, като се използва действителната разлика между вътрешните и външните цени при условия на прозрачност. Използваните данни се отнасят за периода 1986 г. до 1988 г. Тарифните еквиваленти:а) трябва да се установяват предимно на четирицифреното ниво на ХС;б) трябва да се установяват на шестцифрено или по-разширено ниво на ХС в случаите, в които това е уместно;в) трябва да се установяват за обработени и/или готови стоки, като се умножи/ат специфичният/те тарифен/и еквивалент/и за първичния/те селскостопански продукт/и по пропорцията/ите в стойностно или физическо изражение, по целесъобразност, на първичния/ите селскостопански продукт/и в обработените и/или готовите стоки и трябва да се вземат предвид, където това е необходимо, всякакви допълнителни елементи, които понастоящем осигуряват защита на промишлеността.2. Най-общо външните цени са действителните средни стойности C.I.F. за единица продукт от страната вносителка. В случаите, когато средните стойности C.I.F. за единица продукт не са известни или уместни за ползване, външните цени са или:а) съответните средни стойности за единица продукт C.I.F. в някоя съседна страна; илиб) изчислени въз основа на средни стойности F.O.B. за единица продукт на съответен/съответни голям/големи износител/износители, коригирани чрез добавяне на оценка за застраховка, навло и други присъщи разходи до страната вносителка.3. Най-общо външните цени се конвертират в местните валути, като се използва средногодишният пазарен валутен курс за същия период, за който се отнасят данните за цените.4. Най-общо вътрешната цена е преобладаващата представителна цена на едро на вътрешния пазар или когато не се разполага с подходящи данни оценка на тази цена.5. Първоначалните тарифни еквиваленти могат да бъдат коригирани при необходимост, за да се съобразят с различията в качеството или асортимента, като трябва да се използва съответен коефициент.6. Когато даден тарифен еквивалент, получен в резултат на тези насоки, се окаже отрицателен или по-нисък от текущата обвързана митническа ставка, за първоначален тарифен еквивалент може да бъде прието нивото на текущата обвързана митническа ставка или да бъде определен въз основа на национални оферти за тази стока.7. Когато е направена корекция до нивото на тарифен еквивалент, който би се получил в резултат от съблюдаване на горните насоки, съответната страна членка предоставя при поискване пълни възможности за консултации с оглед да се намерят подходящи решения по пътя на преговори.--------------------------------------------------19941223Споразумение за санитарните и фитосанитарните меркиСТРАНИТЕ ЧЛЕНКИ,потвърждавайки намерението си нито една страна членка да не бъде възпрепятствана да приема или прилага мерките, необходими за защита на живота и здравето на хората и на животинския или растителния свят, при условие, че тези мерки не се прилагат по начин, представляващ спорна или неоправдана дискриминация между страните членки, в които преобладават същите условия, или прикрити ограничения на международната търговия;желаейки да подобрят човешкото здраве, здравето на животните и фитосанитарните условия във всички страни членки;съзнавайки, че санитарните и фитосанитарните мерки често се


text: прилагат на основата на двустранни споразумения или протоколи;стремейки се да създадат международна рамка от правила и разпоредби, които да ръководят разработването, приемането и прилагането на санитарни и фитосанитарни мерки, за да бъдат сведени до минимум техните отрицателни влияния върху търговията;отчитайки важния принос, който международните стандарти, указания или препоръки могат да имат в тази насока;желаейки да насърчават използването на хармонизирани санитарни и фитосанитарни мерки между страните членки, въз основа на международни стандарти, указания или препоръки, разработени от съответните международни организации, включително и от Комисията по Codex Alimentarius, Международното бюро по епизоoтии и съответните международни и регионални организации, работещи в рамките на Международната конвенция за растителна защита, без да се изисква от страните членки да променят необходимото им ниво за защита на живота и здравето на хората или на животните, или на растенията;съзнавайки, че развиващите се страни членки могат да срещнат особени трудности при съблюдаването на санитарните и фитосанитарните мерки на страните вносителки и като следствие на това при достъпа до пазарите, а също така при формулирането и прилагането на санитарни и фитосанитарни мерки на собствената си територия и желаейки да ги подпомогнат в усилията им в тази насока;и в желанието си да разработят правила за прилагане на разпоредбите на ГАТТ (1994), отнасящи се до използването на санитарни и фитосанитарни мерки, по-конкретно на разпоредбите в член ХХ б) [1].С НАСТОЯЩОТО СЕ СПОРАЗУМЯХА, КАКТО СЛЕДВА:Член 1Общи разпоредби1. Това споразумение се прилага за всички санитарни и фитосанитарни мерки, които могат пряко или косвено да окажат влияние на международната търговия. Подобни мерки следва да бъдат разработени и прилагани в съответствие с разпоредбите на това споразумение.2. За целите на това споразумение следва да се прилагат определенията, съдържащи се в Приложение А.3. Приложенията са неразделна част от това споразумение.4. Нито един от текстовете в това споразумение не бива да накърнява правата на страните членки, съгласно разпоредбите на Споразумението за техническите пречки пред търговията, относно мерки, извън обсега на настоящото споразумение.Член 2Основни права и задължения1. Страните членки имат право да въвеждат санитарни и фитосанитарни мерки, необходими за опазване на живота и здравето на хората, животните или на растенията, ако тези мерки не са в нарушение на разпоредбите на настоящото споразумение.2. Страните членки следва да гарантират, че всяка санитарна и фитосанитарна мярка се прилага само доколкото е необходима за защита на живота и здравето на хората, животните или на растенията, основава се на научни принципи и не се предприема без наличието на достатъчно научни доказателства, освен в случаите, предвидени в чл. 5, ал. 7.3. Страните членки следва да гарантират, че техните санитарни и фитосанитарни мерки няма произволно или необосновано да дискриминират страните членки, в които преобладават еднакви или сходни условия, включително и между собствената им територия и тази на други страни членки. Санитарните и фитосанитарните мерки няма да се прилагат по начин, който прикрито би ограничил международната търговия.4. Приема се, че санитарните и фитосанитарните мерки, които отговарят на съответните разпоредби на настоящото споразумение, са в съответствие със задълженията на страните членки съгласно ГАТТ (1994), отнасящи се до използването на санитарни и фитосанитарни мерки, по-конкретно разпоредбите на чл. ХХ б).Член


text: 3Хармонизиране1. За да бъдат хармонизирани санитарните и фитосанитарните мерки на възможно най-широка основа, страните членки следва да съобразяват своите санитарни и фитосанитарни мерки с международните стандарти, указания или препоръки, когато такива съществуват, освен при наличието на други разпоредби в това споразумение и по-конкретно в алинея 3.2. Санитарните и фитосанитарните мерки, които са съобразени с международните стандарти, указания или препоръки, следва да се считат за необходими за опазване на живота и здравето на хората, на животните или на растенията и за съвместими със съответните разпоредби на настоящото споразумение и ГАТТ (1994).3. Страните членки могат да въвеждат или прилагат санитарни и фитосанитарни мерки, които да доведат до по-висока степен на санитарна и фитосанитарна защита в сравнение с тази, постигната чрез мерки на основата на съответните международни стандарти, указания или препоръки, при наличието на научна обосновка или като следствие от степента на санитарна и фитосанитарна защита, преценена от страната членка като подходяща съгласно съответните разпоредби в член 5, алинеи от 1 до 8 [2]. Независимо от горепосоченото, всички мерки, довели до степен на санитарна и фитосанитарна защита, която се различава от евентуално постигнатата чрез въвеждането на мерки, отговарящи на международните стандарти, указания или препоръки, не трябва да бъдат несъвместими с всяка друга разпоредба на това споразумение.4. Страните членки следва да участват пълноценно, според своите възможности, в съответните международни организации и техните спомагателни органи, по-конкретно Комисията по Codex Alimentarius, Международното бюро по епизоотии и международните и регионалните организации, работещи в изпълнение на Международната конвенция за растителна защита, да насърчават, в рамките на тези организации, развитието и периодичния преглед на стандартите, насоките и препоръките, отнасящи се до всички аспекти на санитарните и фитосанитарните мерки.5. Комитетът по санитарните и фитосанитарните мерки, посочен в чл. 12, алинеи от 1 до 4 (наричан в това споразумение "Комитетът"), следва да разработи процедура за осъществяване на контрол върху процеса на международно хармонизиране и да координира усилията в тази насока със съответните международни организации.Член 4Равностойност1. Страните членки следва да приемат санитарните или фитосанитарните мерки на други страни членки като равностойни, дори когато тези мерки се различават от собствените им или от мерките, използвани от други страни, търгуващи със същите стоки, ако страната износител обективно докаже пред страната вносител, че мерките осигуряват необходимото ниво на санитарна или фитосанитарна защита. За тази цел следва да се предостави разумен достъп, при поискване, на страната вносител за инспектиране, проверка и други необходими процедури.2. При поискване страните членки следва да започнат консултации с оглед постигане на двустранни и многостранни споразумения за зачитане равностойността на конкретните санитарни или фитосанитарни мерки.Член 5Оценка на риска и определяне на подходящо ниво на санитарна или фитосанитарна защита1. Страните членки следва да гарантират, че техните санитарни или фитосанитарни мерки са в съответствие, съобразно обстоятелствата, с оценката на рисковете за живота и здравето на хората, на животните или на растенията, като вземат предвид методите за оценка на риска, разработени от съответните международни организации.2. При оценката на рисковете страните членки следва да отчитат: наличните научни доказателства; подходящите процеси и производствени методи; съответните методи за инспекция, подбор на извадки и проверка; преобладаващите специфични болести или


text: вредители; съществуването на райони, свободни от болести или вредители; съответните екологични условия и околна среда; наложена карантина или друго третиране.3. При оценяването на риска за живота и здравето на животинския или растителния свят и определяне на мерките, подлежащи на прилагане, за постигане на подходящо ниво на санитарна или фитосанитарна защита срещу такъв риск страните членки следва да вземат предвид като съотносими икономически фактори: потенциалната вреда с оглед на загуби от производство или продажби в случай, че възникнат, развиват се и се разпространяват болест или вредители; разходите по осъществяването на контрол или унищожаването на болестта или вредителите на територията на страната вносител; и съответната рентабилност на алтернативни подходи за ограничаване на рисковете.4. При определяне на подходящо ниво на санитарна или фитосанитарна защита страните членки следва да се ръководят от целта за свеждане до минимум на отрицателните последствия за търговията.5. С цел постигане на последователност при прилагането на концепцията за подходящо ниво на санитарна или фитосанитарна защита от рисковете за живота и здравето на хората, животните или растенията всяка страна членка следва да избягва спорни или необосновани различия в нивото на защита, счетено за подходящо в различни ситуации, ако подобни различия доведат до дискриминация или прикрито ограничаване на международната търговия. Страните членки трябва да си сътрудничат в Комитета в съответствие с член 12, алинеи 1, 2 и 3 за разработване на указания, подпомагащи практическото прилагане на тази разпоредба. При разработването на указанията Комитетът ще отчита всички съотносими фактори, включително специфичния характер на рисковете за здравето, на които хората доброволно се подлагат.6. Без да се ограничава действието на член 3, алинея 2, при въвеждане или прилагане на санитарни или фитосанитарни мерки за постигане на необходимото подходящо ниво на санитарна или фитосанитарна защита, страните членки следва да гарантират, че тези мерки не са по-рестриктивни за търговията от необходимото, за да се постигне подходящо ниво на санитарна или фитосанитарна защита, като се отчита техническата и икономическата осъществимост [3].7. В случаите, когато съответните научни доказателства не са достатъчни, страната членка може временно да предприеме санитарни или фитосанитарни мерки въз основа на съответната налична информация, включително такава, предоставена от съответните международни организации, както въз основа на информацията относно санитарни или фитосанитарни мерки, прилагани от други страни членки. При такива обстоятелства страните членки следва да положат усилия за получаване на допълнителна информация, необходима за по-обективна оценка на риска, и да преразгледат санитарната или фитосанитарната мярка в разумно обосновани срокове.8. Когато страна членка има основания да счита, че определена санитарна или фитосанитарна мярка, въведена или прилагана от друга страна членка, ограничава или би могла потенциално да ограничи износа й и че мярката не се основава на съответните международни стандарти, указания или препоръки, или че такива стандарти, указания или препоръки не съществуват, може да поиска обяснение за причините за подобни санитарни или фитосанитарни мерки и следва да бъде предоставено обяснение от страната, прилагаща мярката.Член 6Приспособяване към регионалните условия, включване на райони, свободни от вредители или болести, и райони с ниска степен на разпространение на вредители или болести1. Страните членки следва да осигурят съответствието на своите санитарни или фитосанитарни мерки със


text: санитарните или фитосанитарните характеристики на района — независимо дали става дума за цялата страна, част от страната или няколко страни или части от няколко страни — където е бил създаден продуктът и за които е предназначен. При оценката на санитарните или фитосанитарните характеристики на даден район страните членки следва да имат предвид, в частност, степента на разпространение на конкретни болести и вредители, наличието на програми за унищожаване или контрол и приложимите критерии или указания, които могат да бъдат създадени от съответните международни организации.2. По-конкретно страните членки следва да приемат концепциите за райони, свободни от вредители и болести, и райони с ниска степен на разпространение на вредители и болести. Определянето на подобни райони следва да се основава на фактори, като география, екосистеми, епидемиологична защита и ефективността на санитарния или фитосанитарния контрол.3. Страните износителки, които претендират, че дадени райони на тяхна територия са свободни от вредители и болести или с ниска степен на разпространение на вредители и болести, следва да предоставят необходимите доказателства за това, за да докажат обективно на страната вносител, че тези райони са и ще продължат да бъдат райони, свободни от вредители или болести, или съответно райони с ниска степен на разпространение на вредители или болести. За тази цел трябва да се осигури приемлив достъп при поискване на страната вносител за инспектиране, проверка и други подходящи процедури.Член 7ПрозрачностСтраните членки следва да нотифицират промени в санитарните или фитосанитарните мерки и да предоставят информация за техните санитарни или фитосанитарни мерки в съответствие с разпоредбите на Приложение Б.Член 8Контрол, инспектиране и процедури за одобряванеСтраните членки следва да съблюдават разпоредбите на Приложение В при осъществяването на контрол, инспектиране и процедури за одобряване, включително и на националните системи за одобряване използването на добавки или установяване на допустими норми за замърсяване на храната, напитките или фуражите и да гарантират чрез други начини, че техните процедури не са несъвместими с разпоредбите на това споразумение.Член 9Техническа помощ1. Страните членки се споразумяват да улесняват предоставянето на техническа помощ за други страни членки, особено на развиващите се страни членки, или на двустранна основа или чрез съответните международни организации. Подобна помощ може, в частност, да бъде свързана с технологии за преработка, изследователска работа и инфраструктура, включително създаването на национални регулиращи органи, и може да бъде под формата на съвети, кредити, дарения и стипендии, включително за целите на търсене на техническа експертиза, обучение и оборудване, които да позволяват на тези страни да се приспособят към и да съблюдават санитарните или фитосанитарните мерки, необходими за постигане на подходящо ниво на санитарна или фитосанитарна защита на техните пазари на износ.2. Там, където са необходими значителни инвестиции, за да може развиваща се страна членка износител да спази санитарните или фитосанитарните изисквания на страна вносителка, последната следва да предвиди предоставянето на такава техническа помощ, която да позволи на развиващата се страна износител да осъществи и разшири възможностите си за достъп на съответната стока до пазарите.Член 10Специално и диференцирано третиране1. При подготовката и прилагането на санитарни или фитосанитарни мерки страните членки следва да имат предвид специалните потребности на развиващите се страни членки и по-конкретно на най-слабо


text: развитите страни членки.2. Там, където необходимата степен на санитарна или фитосанитарна защита позволява постепенното въвеждане на нови санитарни или фитосанитарни мерки, следва да се предвидят по-дълги срокове за спазване относно стоки от интерес за развиващи се страни членки, за да бъдат пригодени възможностите за износ.3. За да бъде осигурена възможност развиващи се страни членки да могат да съблюдават разпоредбите на това споразумение, Комитетът е упълномощен да разреши на подобни страни, при поискване, конкретизирано и ограничено във времето пълно или частично освобождаване от задължения, предвидени в настоящото споразумение, отчитайки техните финансови и търговски нужди и потребности на тяхното развитие.4. Страните членки би следвало да насърчават и улесняват активното участие на развиващите се страни членки в съответните международни организации.Член 11Консултации и уреждане на спорове1. Разпоредбите на член ХХII и член ХIII на ГАТТ (1994) така, както са разработени и отразени в Договореността относно уреждането на спорове, следва да се прилагат при провеждането на консултации и уреждането на спорове в съответствие с това споразумение, освен когато в настоящото не е посочено друго.2. При спор по това споразумение, отнасящ се до научни или технически въпроси, т. нар. "панел" — група на съдебни заседатели, следва да се посъветва с експерти, избрани от съдебните заседатели след консултации със страните по спора. За целта при преценка, че е необходимо, групата съдебни заседатели може да създаде техническа консултантска експертна група или да проведе консултации със съответните международни организации по молба на една от страните по спора или по свое желание.3. Нищо от съдържащото се в това споразумение не бива да накърнява правата на страните членки, произтичащи от други международни споразумения, включително правото да се позовават на постигнато разбирателство за взаимни отстъпки или механизмите за уреждане на спорове на други международни организации, или признатите въз основа на други международни споразумения механизми.Член 12Администриране1. С настоящото се създава Комитет по санитарни и фитосанитарни мерки, за да се осигури постоянна възможност за консултации. Той ще изпълнява функциите, необходими за прилагане на разпоредбите на това споразумение и за по-нататъшното осъществяване на целите му, и по-конкретно на тези, свързани с въпросите на хармонизирането. Комитетът взема решения с консенсус.2. В процеса на работата Комитетът следва да насърчава и подпомага провеждането на ad hoc консултации или преговори между страните членки по конкретни санитарни или фитосанитарни въпроси. Комитетът следва да насърчава използването на международни стандарти, указания или препоръки от всички страни членки и във връзка с това следва да спонсорира технически консултации и обучение, с цел подобряване на координацията и ускоряване на интеграцията между международните и националните системи и подходите за одобряване използването на добавки в храната или за въвеждане на допустими норми за замърсяване на храни, напитки и фуражи.3. Комитетът следва да поддържа тесни взаимоотношения със съответните международни организации в областта на санитарната и фитосанитарната защита, особено с Комисията по Codex Alimentarius, Международното бюро по епизоотии и Секретариата на Международната конвенция за растителна защита, с цел осигуряване на най-добрите съществуващи научни и технически съвети при администрирането на това споразумение и за да се предотврати ненужното дублиране на дейностите.4. Комитетът следва да разработи процедура за наблюдение на


text: процеса на международно хармонизиране и използване на международни стандарти, указания или препоръки. За тази цел, съвместно със съответните международни организации, Комитетът би следвало да подготви списък на международни стандарти, указания или препоръки, отнасящи се към санитарни или фитосанитарни мерки, които според Комитета оказват влияние главно върху търговията. Списъкът следва да включва международните стандарти, указания или препоръки, които страните членки прилагат като условия за внос или въз основа на които внасяните стоки, отговарящи на тези стандарти, могат да бъдат допуснати до техните пазари. В случаите, в които страна членка не прилага международни стандарти, указания или препоръки като условие за внос, страната членка би трябвало да обоснове причините за това и по-специално дали счита стандарта за недостатъчно строг, за да осигури подходящо ниво на санитарна или фитосанитарна защита. Ако страната членка преразгледа позицията си, след като е представила своята информация за прилагането на стандарти, указания или препоръки в качеството им на условия за внос, тя би трябвало да представи обяснение за промяната и по този начин да информира Секретариата, както и съответните международни организации, освен ако подобна информация и обяснение не са били представени в съответствие с процедурите, предвидени в Приложение Б.5. За да се избегне ненужно дублиране, Комитетът може да реши, при необходимост, да използва информацията, осигурена в хода на процедурите, особено за нотифициране, които се прилагат от съответните международни организации.6. Комитетът може, въз основа на инициативата на една от страните членки, по подходящия начин да покани съответните международни организации или техни спомагателни органи да обсъдят конкретни въпроси, отнасящи се до определен стандарт, насока или препоръка, включително и основанията за поясненията относно въздържане от прилагане според алинея 4.7. Комитетът ще извърши преглед на действието и прилагането на това споразумение три години след датата на влизане в сила на Споразумението на СТО и при възникване на необходимост след това. Когато е уместно, Комитетът може да представя пред Съвета по търговията със стоки предложения за поправки на текста на настоящото споразумение, като се отчита в частност придобития при прилагането му опит.Член 13ПрилаганеСтраните членки носят пълна отговорност съгласно това споразумение за съблюдаването на всички задължения, изложени тук. Страните членки следва да формулират и прилагат положителни мерки и механизми, подпомагащи съблюдаването на разпоредбите на това споразумение от други органи, освен тези на централните правителствени органи. Страните членки следва да предприемат разумно обосновани мерки, в рамките на техните възможности, за да гарантират, че неправителствените организации на тяхна територия, както и регионалните органи, в които членуват съответните организации на тяхна територия, спазват съответните разпоредби на това споразумение. Освен това, страните членки не трябва да предприемат мерки, които пряко или косвено изискват или насърчават регионални или неправителствени органи или органи на местната власт да действат в противоречие с разпоредбите на това споразумение. Страните членки следва да обезпечат използването на услугите на неправителствени органи при прилагането на санитарни или фитосанитарни мерки, само ако тези органи спазват разпоредбите на настоящото споразумение.Член 14Заключителни разпоредбиНай-слабо развитите страни могат да отложат прилагането на разпоредбите на споразумението за период от пет години след датата на влизане в сила на Споразумението за СТО относно санитарни


text: или фитосанитарни мерки, които засягат вноса или вносни стоки. Други развиващи се страни членки могат да отложат прилагането на разпоредбите на това споразумение, с изключение на тези по чл. 5, ал. 8 и чл. 7 за период от две години след датата на влизане в сила на Споразумението за СТО относно съществуващите санитарни или фитосанитарни мерки, които засягат вноса или вносните стоки, ако прилагането на тези мерки е възпрепятствано от липсата на технически опит, техническа инфраструктура или ресурси.[1] В настоящото споразумение позоваването на член ХХ б) включва и отнасящите се към него разпоредби.[2] За целите на чл. 3, ал. 3 научна обосновка съществува, ако на базата на изследване и преценка на наличната научна информация, в съответствие с отнасящите се до това разпоредби от настоящото споразумение, страна членка реши, че съответните международни стандарти, указания и препоръки не са достатъчни за постигане на необходимата степен на санитарна или фитосанитарна защита.[3] За целите на член 6, алинея 5 една мярка е по-рестриктивна за търговията, отколкото се изисква, ако не съществува друга възможна мярка, при отчитане на техническата или икономическата осъществимост, която осигурява необходимата степен на санитарна или фитосанитарна защита и ограничава търговията в по-малка степен.--------------------------------------------------19941223ПРИЛОЖЕНИЕ АОПРЕДЕЛЕНИЯ [1]1. Санитарна или фитосанитарна мярка — всяка мярка, прилагана:а) за защита на живота или здравето на животните или растенията на територията на страната членка от рискове, произтичащи от навлизането, развитието или разпространението на вредители, болести, болестотворни организми или носители на зарази;б) за защита на живота и здравето на хората, животните или растенията на територията на страна членка от рискове, произтичащи от добавки в храната, замърсяване, токсини или болестотворни организми в храните, напитките или фуражите;в) за защита на човешкия живот или здраве на територията на страна членка от рискове, произтичащи от болести, пренасяни от животни, растения или продукти от тях, или от навлизането, установяването или разпространението на вредители; илиг) за предотвратяване или ограничаване на друга вреда от навлизането, установяването или разпространението на вредители на територията на страна членка.Санитарните или фитосанитарните мерки включват всички съответни закони, постановления, наредби, изисквания и процедури, включващи в частност критерии за краен продукт; производствени методи; проверка, инспектиране, процедури за сертифициране и удостоверяване; въвеждане на карантини, включително съответните изисквания, свързани с транспортирането на животни или растения, или с материалите, необходими за тяхното оцеляване по време на транспортирането; разпоредби за съответните статистически методи, процедури за подбор на извадки и методи за оценка на риска; и изисквания за пакетиране и етикетиране, свързани пряко с безопасността на хранителните стоки.2. Хармонизиране — въвеждането, признаването и прилагането на общи санитарни и фитосанитарни мерки от различните страни членки.3. Международни стандарти, указания и препоръки:а) за безопасност на хранителните стоки, стандартите, указанията и препоръките, установени от Комисията по Codex Alimentarius, свързани с добавки в храната, утайки от ветеринарни препарати и пестициди, замърсители, методи за анализ и подбор и правилници и насоки за хигиенна практика;б) за здравето на животните и зоонозата, стандартите, указанията и препоръките, разработени под егидата на Международното бюро по епизоотии;в) за здравето на растенията, международните стандарти, указания и препоръки, разработени от Секретариата към Международната конвенция за растителна защита в сътрудничество с


text: регионалните организации, работещи в рамките на Международната конвенция за растителна защита; иг) за въпроси извън обсега на дейност на гореспоменатите организации, подходящи стандарти, указания и препоръки, установени от други сходни международни организации, признати от Комитета, с достъп за членство, отворен за всички страни, членки на СТО.4. Оценка на риска — преценката за вероятността от възникване, развитие и разпространение на вредители или заболяване на територията на страна членка вносител според санитарните или фитосанитарните мерки, които могат да бъдат приложени, и свързаните с това потенциални биологични или икономически последствия; или преценката за възможно вредно влияние върху здравето на човека или животните в резултат на наличието на добавки, замърсители, токсини или болестотворни организми в храните, напитките или фуражите.5. Подходящо или необходимо ниво на санитарна или фитосанитарна защита — степента на защита, счетена за необходима от страна член, която въвежда санитарни или фитосанитарни мерки за защита на живота и здравето на хората, животните или растенията на собствената си територия.ЗАБЕЛЕЖКА: Много страни членки се позовават на тази концепция като на "приемлива степен на риск".6. Район, свободен от болести или вредители — район, независимо дали включва цялата страна или част от нея, няколко страни или части от тях, както са определени от компетентните органи, в които няма проява на някакъв вид вредител или болест.ЗАБЕЛЕЖКА: Район, свободен от вредители или болести, може да заобикаля или да бъде заобиколен, или да е съседен на район — независимо дали е на територията на една страна или в географски район, който включва части от няколко страни или целите страни, в който даден вид вредител или болест се среща, но е обект на регионални мерки за контрол, като например въвеждането на защита, наблюдение и буферни зони, които могат да ограничат или премахнат въпросния вредител или болест.7. Район със слабо разпространение на вредители и ниска заболеваемост — район, независимо дали включва цяла страна или част от нея, няколко страни или части от тях, както е определен от компетентните органи, в който даден вид вредител или заболяване се среща рядко и е обект на ефективно наблюдение, контрол и мерки за унищожение.[1] За целите на тези определения понятието "животни" включва риби и диви животни; понятието "растения" включва горски и диви растения; понятието "вредители" включва плевели; и понятието "замърсители" включва утайки от пестициди и остатъчни ветеринарни препарати и странични примеси.--------------------------------------------------19941223ПРИЛОЖЕНИЕ БПРОЗРАЧНОСТ НА САНИТАРНИТЕ И ФИТОСАНИТАРНИТЕ НАРЕДБИПубликуване на наредбите1. Страните членки следва да гарантират, че всички санитарни и фитосанитарни наредби [1], които са били одобрени, ще бъдат незабавно публикувани така, че да бъде дадена възможност на заинтересованите страни членки да се запознаят с тях.2. Освен при спешни случаи страните членки следва да оставят приемлив период от време между публикуването на санитарна или фитосанитарна наредба и влизането й в сила, за да се даде възможност на производителите в страните износителки, и по-специално на развиващите се страни членки, да пригодят своите продукти и производствени методи към изискванията на страната вносител.Информационни центрове3. Всяка страна членка следва да осигури наличието на информационен център, който да носи отговорност за предоставянето на отговори на всички основателни запитвания от заинтересовани страни членки, а


text: също и за предоставянето на съответните документи относно:а) всички санитарни или фитосанитарни наредби, приети или предложени на нейната територията;б) действащите на нейна територия процедури по контрол и инспектиране, процесите на производство и налагането на карантина, допустими норми за наличие на пестициди и процедури за одобряване на добавки в храната;в) процедури за оценка на риска, отчетените фактори, както и определянето на подходящата степен на санитарна или фитосанитарна защита;г) членството и участието на страната членка или на съответни органи на територията й в международни и регионални санитарни и фитосанитарни организации и системи, както и в двустранни и многостранни договорености и спогодби в обсега на това споразумение и текстовете на подобни договорености и спогодби.4. Страните членки следва да гарантират, че копията на документи, поискани от заинтересовани страни членки, ще бъдат предоставяни на цена (при наличието на такава), равна на тази, плащана от гражданите [2] на въпросната страна, към която са прибавени разходите по доставката.Процедури за нотифициране5. Когато международен стандарт, указание или препоръка не съществува или съдържанието на предложена санитарна или фитосанитарна наредба не се припокрива по същество със съдържанието на международен стандарт, указание или препоръка и ако наредбата би могла да окаже съществено въздействие на търговията на друга страна членка, страните членки следва:а) да публикуват своевременно информация по начин, който да позволи на заинтересовани страни членки да се запознаят с предложението за въвеждане на определена наредба;б) да нотифицират другите страни членки чрез Секретариата за стоките, засегнати в наредбата, заедно с кратко указание за целта и обосновката на предложената наредба. Подобни нотификации следва да се правят на ранен етап, когато все още е възможно да се нанесат поправки и да се вземат предвид забележките;в) при поискване да предоставят на други страни членки копия от предложената наредба и при възможност да отграничат разделите, които по същество се отклоняват от международните стандарти, указания или препоръки;г) без дискриминация да позволят на други страни членки да направят писмени коментари в разумни срокове, да обсъдят тези коментари при проявено желание и да имат предвид тези коментари и резултатите от проведените обсъждания.6. Независимо от това, когато възникнат спешни за опазването на здравето проблеми или има опасност да възникнат в страна членка, тази страна може да пропусне някои от изброените в алинея 5 на настоящото приложение етапи, ако счете това за необходимо, при положение че страната членка:а) незабавно нотифицира другите страни членки чрез Секретариата за конкретната наредба и засегнатите стоки с кратка информация за целта и обосновката на наредбата, включително и за естеството на спешния проблем/и;б) предостави, при поискване, копия от наредбата на други страни членки;в) позволи на други страни членки да правят писмени коментари, да обсъждат тези коментари при поискване и вземе предвид коментарите и резултатите от обсъжданията.7. Нотификациите до Секретариата ще бъдат на английски, френски или испански език.8. По молба на други страни членки развитите страни членки следва да предоставят копия от документи или, ако документите са обемисти, обобщения на документите, споменати в конкретна нотификация, на английски, френски или испански език.9. Секретариатът следва незабавно да разпространява нотификацията сред всички страни членки и интересуващи се международни организации и да привлече